Software Developer, IT Minds ApS | it-jobbank
Er du nyuddannet - måske med et til to års erfaring, og nu på jagt efter et fuldtidsarbejde, hvor du får mulighed for faglig udvikling, spændende projekter og hvor dine kolleger er nogle af Danmarks dygtigste unge udviklere? Så glæder vi os til at høre fra dig.
Som Software Developer ved IT Minds tildeles du ansvar fra dag et, og du vil få en hverdag med varierende opgaver og projekter. Det betyder, at du kommer til at arbejde sammen med forskellige kolleger og kunder, der alle vil værdsætte den viden, du kommer med, samtidig med at du får mulighed for at lære nyt og udfordre dig selv. Uafhængigt af projektet så vil din vigtigste opgave være at levere værdifulde løsninger for vores kunder. Vi forventer derfor, at du bringer din viden fra studiet, andre jobs eller fritidsprojekter i spil - for os skaber den viden nemlig værdi.
Heldigvis er det de færreste af vores projekter, der er ens, og derfor er det vigtigt, at du har lyst og evner at arbejde med forskellige teknologier og sprog. Dog er mange af vores projekter webbaserede og løses i Microsoft .NET(C#), Java og/eller JavaScript, og derfor skal du have erfaring med et eller flere af de generelle programmeringssprog. Derudover er det en fordel, hvis du har erfaring med frameworks såsom ASP.NET og AngularJS samt SQL og NoSQL databaser herunder eksempelvis MongoDB. Det er vigtigt for os at fremhæve, at IT Minds støtter og værdsætter forskellige kompetencer og interesser, og vi gør vores ypperste for at imødekomme, hvad du gerne vil og kan arbejde med.
Et fuldtidsjob på 37 timer om ugen.
Et job med stor variation i arbejdsopgaver og inden for flere forskellige teknologier.
Mulighed for at indgå i projekter, hvor du har ansvaret.
Et softwarehus, der samler unge IT-talenter ét sted. Vi er lige omkring 150 studerende og nyuddannede i et miljø præget af fleksibilitet og tillid. Vi har fokus på høj faglighed, de nyeste teknologier og kvalitetsprodukter. Vigtigheden af at levere et stærkt produkt, som kunden vil værdsætte, står højt på vores dagsorden, hvorfor vi arbejder både agilt og gennemsigtigt. Tilgangen til arbejdet er derfor simpel - vores softwareløsninger optimerer forretningsprocesser og minimerer omkostninger.
For nærmere information, kontakt Kasper Klausen, HR Consultant, kkl@it-minds.dk, +45 22 14 48 24.